Predkladacia správa

Návrh zákona,  ktorým sa mení  a  dopĺňa zákon Národnej rady Slovenskej republiky č. 42/1994 Z. z. o civilnej ochrane obyvateľstva v znení neskorších predpisov sa predkladá            na rokovanie vlády Slovenskej republiky na základe Plánu legislatívnych úloh vlády Slovenskej republiky na rok 2005.

	Dôvodom na vypracovanie zákona boli zmeny súvisiacich právnych predpisov, ako aj poznatky z praxe pri uplatňovaní zákona o civilnej ochrane. 

	Návrh zákona nanovo upravuje niektoré pojmy, zosúľaďuje ustanovenia zákona s predpismi prijatými po jeho účinnosti a upravuje niektoré ustanovenia, ktoré sa týkajú pôsobnosti orgánov štátnej správy a povinností právnických osôb a fyzických osôb v oblasti civilnej ochrany. 	
	
	Návrh zákona bol predmetom medzirezortného pripomienkového konania. Jeho vyhodnotenie je súčasťou predkladaného materiálu. 

            Návrh zákona sa predkladá na rokovanie vlády Slovenskej republiky bez rozporov. 

Navrhovaná novela zákona nebude mať dopad na verejné rozpočty a nevyžiada                si zvýšené nároky na pracovné sily a nemá vplyv na zamestnanosť a tvorbu pracovných miest, ani na životné prostredie. 
	
Návrh zákona je v súlade s Ústavou Slovenskej republiky, zákonmi                                    a  medzinárodnými zmluvami, ktorými je Slovenská republika viazaná.

	Návrh zákona bol 14. júna 2005 prerokovaný v Legislatívnej rade vlády Slovenskej republiky,  Rade vlády pre verejnú správu a Bezpečnostnej rade Slovenskej republiky. Pripomienky uplatnené týmito orgánmi sú v predkladanom materiály zohľadnené.